text: Усюды Навіны Сьвятло ўсходу Гісторыя Царквы Царква і грамадзтва Відэа Катэдральны пляц Абвесткі Бібліятэка
  Усе словы Любое з словаў
  Дакладнае супадзеньне
  Парада
  Калі ў Вас няма беларускай раскладкі,
  выкарыстоўвайце расейскую:
  и = і, щ = ў, ъ = '
  НАВІНЫ
  Абвесткі
  Архіў навінаў
  Архіў навінаў за 2020 год
  Архіў навінаў за 2019 год
  Архіў навінаў за 2018 год
  Архіў навінаў за 2017 год
  Архіў навінаў за 2016 год
  Архіў навінаў за 2015 год
  Архіў навінаў за 2014 год
  Архіў навінаў за 2013 год
  Архіў навінаў за 2012 год
  Архіў навінаў за 2011 год
  Архіў навінаў за 2010 год
  Архіў навінаў за 2009 год
  Архіў навінаў за 2008 год
  Архіў нумароў газеты
  Апытанкі
  СЬВЯТЛО ЎСХОДУ
  ГІСТОРЫЯ ЦАРКВЫ
  ЦАРКВА І ГРАМАДЗТВА
  ЛІТУРГІЧНЫ КАЛЯНДАР
  Каляндар на месяц
  Сьнежань
  Студзень
  Люты
  Сакавік
  Красавік
  Травень
  Чэрвень
  Ліпень
  Жнівень
  Верасень
  Кастрычнік
  Лістапад
  Біблія па-Беларуску
  Пасхалія
  Цытаты з Бібліі
  Памятка для вернiкаў
  КАТЭДРАЛЬНЫ ПЛЯЦ
  Задаць пытаньне
  Дзе знайсьці грэка-католікаў Беларусі
  ВІДЭА
  БІБЛІЯТЭКА
  Гісторыя Царквы
  Малітоўнікі
  Сьпеўнікі
  Рэлігійная літаратура
  Богаслужбовыя тэксты
  Акафісты
  Ружанец
  Малітвы
  Песьні
  Навіны
  22.11.2022
  Архібіскуп Клаўдыё Гуджэроцьці — новы прэфект Дыкастэрыі Ўсходніх Цэркваў
  21 лістапада 2022 году Папа Рымскі Францішак прызначыў архібіскупа Клаўдыё Гуджэроцьці прэфектам Дыкастэрыі Ўсходніх Цэркваў — паведамляе Vatican News. З 2020 году ярарх быў Апостальскім нунцыем у Вялікабрытаніі, а да гэтага шмат гадоў служыў ва Ўкраіне, у Беларусі, у Арменіі, Грузіі і Азербайджане.
  18.09.2022
  Рымскаму Архірэю перададзены альбом з цудатворнымі абразамі Беларусі
  На завяршэньне Апостальскага падарожжа Папы Рымскага Францішка ў Казахстан, падчас яго сустрэчы з духавенствам, манахамі, манахінямі і вернікамі ў рыма-каталіцкай катэдры ў Нур-Султане 15 верасьня 2022 году Апостальскі Візітатар БГКЦ архімандрыт Сяргей (Гаек) перадаў Сьвятому Айцу альбом «Цудадзейныя абразы Маці Божай» — паведамляе сайт Svjazep.org.
  17.09.2022
  Побач з Папам: уражаньні аднаго езуіта ад сустрэчы з Сьвятым Айцом
  Беларускі езуіт а. Віктар Жук з Віцебску дзеліцца сваімі ўражаньнямі ад сустрэчы з Папам Рымскім Францішкам у сталіцы Казахстану 15 верасьня 2022 году.
  10.08.2022
  «Няхай іх кроў дастукаецца да нашых сэрцаў». У Росіцы ўшанавалі блаславёных мучанікаў Другой сусьветнай вайны
  5–6 жніўня 2022 году ў санктуарыюме ў Росіцы (Віцебская вобласьць) адбыліся ўрачыстасьці ў гонар блаславёных мучанікаў Юрыя Кашыры і Антона Ляшчэвіча — сьвятароў-марыянаў, якія загінулі там разам з сваёй паствай у лютым 1943 году.
  28.07.2022
  45 гадоў з дня сьмерці Льва Гарошкі: успаміны архімандрыта Сяргея Гаека
  45 гадоў таму, 28 ліпеня 1977 году, у Парыжы адышоў у вечнасьць архімандрыт Леў Гарошка — беларускі рэлігійны і грамадзкі дзеяч, царкоўны гісторык, публіцыст, пісьменьнік і былы кіраўнік Беларускай рэдакцыі Ватыканскага радыё.
  29.04.2022
  Мітрапаліт Славацкай Грэка-Каталіцкай Царквы датэрмінова сышоў на пенсію
  25 красавіка 2022 году Прэс-цэнтар Сьвятога Пасаду паведаміў, што Сьвяты Айцец Францішак прыняў адстаўку ад пастырскага кіраваньня грэка-каталіцкай Прэшаўскай архіяпархіяй у Славакіі архібіскупа-мітрапаліта Яна Бабяка, SJ. Адначасова Папа Францішак прызначыў біскупа Пятра Руснака з Браціслаўскай япархіі Апостальскім адміністратарам sede vacante Прэшаўскай архіяпархіі.
  07.04.2022
  Сьвяты Айцец маліўся за ахвяраў забойстваў у Бучы і іншых месцах Украіны
  6 красавіка 2022 году, напрыканцы агульнай аўдыенцыі, Папа Рымскі Францішак гаварыў пра вайну ва Ўкраіне і памаліўся з украінскімі дзецьмі, якія знайшлі прытулак у Рыме — паведамляе Vatican News.
  18.03.2022
  Ватыкан: тэолагі асуджаюць расейскую агрэсію супраць Украіны
  Ваенная агрэсія Расеі супраць Украіны зьяўляецца злачынствам супраць міжнароднага права, правоў чалавека, свабоды і гуманізму — лічаць члены Міжнароднай тэалагічнай камісіі. Пра гэта яны скіравалі адмысловую заяву — паведамляе Vatican News.
  17.03.2022
  Папа: Ісусе, што нарадзіўся пад бомбамі ў Кіеве, зьмілуйся над намі
  Сьвяты Айцец завяршыў агульную аўдыенцыю, якая 16 сакавіка 2022 года прайшла ў ватыканскай Зале Паўла VI, адмысловай малітвай, якая нарадзілася ў сувязі з вайной ва Ўкраіне, паведамляе Vatican News.
  21.01.2022
  Біблія павінна быць сёньня нашай “Малой падарожнай кніжкай”
  20 студзеня 2022 г. у грэка-каталіцкай царкве сьв. братоў-апосталаў Пятра і Андрэя адбылася Экуменічная малітоўная сустрэча з нагоды 500-годдзя выданьня “Малой падарожнай кніжкі” Францішка Скарыны, выдадзенай у Вільні ў 1522 г.
  Старонкі:
  1 | 2 | 3 ... 5
  Галоўная Навіны хрысьціянскага сьвету
  Памер шрыфту 13px15px17px19px21px23px25px27px29px31px33px
  05.08.2014
  Кардынал Кох пра стан экуменічнага дыялогу і новыя выклікі для хрысьціянства
  Мы ідзем наперад маленькімі крокамі, але зрухі ёсьць. Прагрэс экуменічнага дыялогу часта патрабуе ахвярнасьці і цярпеньня, і нярэдка яго цаною становіцца кроў мучанікаў. Пра гэта казаў старшыня Папскай Рады па спрыяньні еднасьці хрысьціянаў у інтэрв’ю газеце “L’Osservatore Romano”, — паведамляе Беларуская рэдакцыя Ватыканскага радыё.
  Напрыклад, дыялог з праваслаўнымі характарызуецца сваёй “разнастайнасьцю”, сказаў кардынал Курт Кох. Бо праваслаўны сьвет вельмі розны, у ім ёсьць шмат Цэркваў. Ватыканскі ярарх прызнаўся, што сёньня найбольш складаная і напружаная сітуацыя адзначаецца ва Ўкраіне, “паколькі праваслаўны Маскоўскі Патрыярхат крытыкуе Каталіцкую Царкву, не робячы выразнага адрозьненьня паміж верай і палітыкай”. І наадварот, “адносіны з Канстанцінопальскім Патрыярхатам вельмі добрыя”. Яны пазначаны “доўгай гісторыяй сяброўства” і “духоўнай сулучнасьцю”. На жаль, адзначыў ватыканскі ярарх, гэта, па прычыне існуючых кантрастаў, немагчыма ў выпадку іншых Праваслаўных Цэркваў.
  Кардынал Курт Кох. Фота: Commons Wikimedia / RPP-Institut.
  Старшыня Папскай Рады па спрыяньні еднасьці хрысьціянаў падкрэсьліў значэньне нядаўняй сустрэчы Папы Францішка і Патрыярха Барталамея I у Ерусаліме: гэтая сустрэча “была ня толькі ўспамінам візіту Паўла VI да Патрыярха Атэнагора, але і важным крокам для будучага экуменізму, неабходнага для разьвіцьця сувязяў і еднасьці”. Кардынал Кох з сумам канстатаваў, што “многія сёньня звыкліся казаць пра дзьве Царквы, але ёсьць толькі адна Царква, ёсьць адна і тая ж Царква — на Захадзе і на Ўсходзе. Менавіта таму так важна зноў здабыць еднасьць і поўную еўхарыстычную сулучнасьць. Гэта было гарачым жаданьнем Паўла VI і Патрыярха Атэнагора, але дагэтуль яно ня выканана”.
  Кардынал Кох сьцьвярджае, што еднасьць, якой жадаў Павел VI, усё яшчэ не рэалізаваная праз нявырашаныя багаслоўскія пытаньні. Мае быць праведзена яшчэ вялікая праца, асабліва Міжнароднай зьмяшанай камісіяй па багаслоўскім дыялогу. У тэалагічным плане галоўным выклікам для праваслаўных і католікаў сёньня зьяўляецца пытаньне “суадносінаў паміж калегіяльнасьцю і першынствам” папы Рымскага. Гаворка ідзе не пра “кампраміс паміж двума рэчаіснасьцямі, але пра сінтэз вялікай моцы праваслаўя, калегіяльнасьці, і вялікай моцы каталіцтва, першынства. Ёсьць таксама і іншыя пытаньні, але найперш трэба абавязкова вырашыць пытаньне аб першынстве”.
  “Міжнародная камісія, якая зьбіралася ў Равэне ў 2007 годзе, апублікавала выніковы дакумент, падпісаны як католікамі, так і праваслаўнымі. У ім ясна паказвалася, што Царква мае патрэбу ў protos на мясцовым, рэгіянальным і сусьветным узроўні. Гэта было значным крокам наперад, таму што праваслаўныя таксама прызналі, што Царква мае патрэбу ў “першым” на сусьветным узроўні. Толькі тады, калі Царква мае сусьветны маштаб, першынство мае сэнс як знак і прылада еднасьці. Мы павінны адшукаць такую форму ажыцьцяўленьня першынства Рымскага біскупа, якую прымалі б і іншыя Цэрквы. Пасьля II Ватыканскага сабору папы рабілі і робяць шмат для экуменізму. Не выклікае сумневаў факт, што многія зьверхнікі іншых Цэркваў хочуць прыязджаць у Рым, і гэта стварае ўражаньне, што папа ўжо выяўляе і ажыцьцяўляе экуменічнае першынство, якое праяўляецца ў сяброўстве і братэрстве”. Кардынал Кох прывёў таксама ў прыклад малітоўныя сустрэчы ў Асізі: “Хто можа запрасіць усе хрысьціянскія Цэрквы і іншыя рэлігіі на сусьветную сустрэчу і малітву за мір? Гэта ўжо ёсьць пазітыўнае ажыцьцяўленьне экуменічнага першынства біскупа Рыму”.
  Сёньня і перад католікамі, і перад праваслаўнымі секулярная рэчаіснасьць ставіць адны і тыя ж выклікі. “У сувязі з гэтым, Каталіцкая Царква ініцыявала праект новай евангелізацыі”, — нагадаў ватыканскі ярарх. Прычым, новая евангелізацыя павінна мець у тым ліку і экуменічнае вымярэньне, “таму што секулярызм зьяўляецца выклікам, на які мы можам адказаць толькі разам”. Таксама трэба быць сёньня больш сьмелымі ў сумесным асуджэньні перасьледу хрысьціянаў, лічыць старшыня Папскай Рады па спрыяньні еднасьці хрысьціянаў, бо “усе супольнасьці, усе Цэрквы маюць сваіх мучанікаў”, а “кроў не падзяляе, але яднае”. Гэта асабліва актуальна для “краінаў паходжаньня хрысьціянства на Блізкім Усходзе”, адкуль пасьлядоўнікі Хрыста цяпер вымушаны ўцякаць перад небясьпекай сьмерці.
  Кардынал Курт Кох распавёў таксама пра стан дыялогу з юдаізмам. На яго думку, чакае “яшчэ доўгі шлях да паяднаньня паміж юдаізмам і хрысьціянствам”. Дыялог, які вядзецца цяпер, ватыканскі ярарх лічыць вельмі важным, паколькі ён падкрэсьлівае агульнае і адрознае. Ён даволі складаны, бо “габрэйскі сьвет вельмі разнастайны”. Але была створана асацыяцыя пад назвай Міжнародны габрэйскі камітэт па міжрэлігійных кансультацыях, які аб’яднаў розныя плыні юдаізму ва ўсім сьвеце.
  Ярарх нагадаў, што сёлета спаўняецца 50 гадоў з моманту апублікаваньня Дэкрэту аб экуменізме “Unitatis redintegratio”. Таму наступная пленарная сэсія Папскай Рады па спрыяньні еднасьці хрысьціянаў будзе прысьвечана разважаньню над яго рэалізацыяй. Кардынал нагадаў, што праца ватыканскай дыкастэрыі канцэнтруецца на двух напрамках — Усход і Захад. Дыялог з Усходнімі Цэрквамі і Ўсходнімі Праваслаўнымі Цэрквамі сканцэнтраваны ў асноўным на пытаньнях эклезіялогіі, з пратэстанцкімі супольнасьцямі — кола пытаньняў куды больш шырокае.
  “Цяпер у пратэстанцкім сьвеце не назіраецца тэндэнцыі да большага адзінства. Існуе, па сутнасьці, вялікая фрагментацыя. Пастаянна ствараюцца новыя супольнасьці, і гэта праблема. Гэта азначае, што больш няма агульнага погляду на экуменізм”, — адзначыў кардынал Кох. У такой сітуацыі, на яго думку, “важна зразумець, куды мы хочам ісьці”.
  Наступным выклікам, на думку кіраўніка ватыканскай дыкастэрыі, зьяўляецца на сёньняшні дзень “вялікі рост евангельскіх і пяцідзясятніцкіх рухаў”. Пяцідзясятнікі ў сьвеце колькасна другія пасьля Каталіцкай Царквы, нагадаў кардынал Кох. “Мы вымушаны казаць сёньня пра “пентэкасталізацыю” хрысьціянства або пра чацьвёрты тып хрысьціянства: католікі, праваслаўныя, пратэстанты і пяцідзясятнікі. Гэта зьяўляецца сур’ёзным выклікам для будучыні. Я перакананы, што ў гэтым сэньсе Папа Францішак можа адкрыць некаторыя дзьверы, якія пакуль яшчэ зачыненыя”, — сказаў старшыня Папскай Рады па спрыяньні еднасьці хрысьціянаў у інтэрв’ю ватыканскай газеце.
  Тэгі: Курт Кох, Папская Рада па спрыяньні еднасьці хрысьціянаў, экуменізм, дыялог, Царква
  Гл. таксама:
  Сьвяты Пасад захоўвае кантакты з усімі бакамі канфлікту ў праваслаўі
  Ватыканскі ярарх: каталіцка-праваслаўны саюз ня можа быць ваяўнічым
  Усходнія Каталіцкія Цэрквы павінны быць актыўнымі ўдзельнікамі дыялогу праўды і любові
  Кардынал Курт Кох: навучыцца нанова фармуляваць каштоўнасьці хрысьціянства
  Кардынал Курт Кох: Папа адчувае адказнасьць за дыялог паміж Усходнімі Каталіцкімі і Праваслаўнымі Цэрквамі